
Iepirkumā “Sadzīves atkritumu konteineru piegāde”, ID Nr. ZAAO/2026/41/l, (turpmāk – Iepirkums), kas izsludināts Iepirkumu uzraudzības biroja publikāciju vadības sistēmā 2026. gada 10.jūlijā, SIA “ZAAO” Iepirkumu komisija 2026.gada 24.jūlijā saņēmusi jautājumus no ieinteresētā pretendenta: 

Pretendenta jautājums Nr.1:
Par konteineru piegādes komplektāciju. 
Tehniskajā specifikācijā ir noteikta konteineru piegāde un izkraušana, tomēr nav viennozīmīgi norādīts, vai konteineri piegādes brīdī ir jābūt pilnībā samontētiem un gataviem ekspluatācijai (ar uzstādītiem riteņiem, vākiem, bremzēm, lūkām un citiem komplektējošajiem elementiem), vai arī Pasūtītājs pieļauj konteineru piegādi daļēji izjauktā veidā, ja pēc piegādes ir nepieciešama minimāla montāža.
Lūdzam precizēt, kādas ir Pasūtītāja prasības attiecībā uz konteineru komplektācijas pakāpi piegādes brīdī. 
Pasūtītāja atbilde:
Konteineriem piegādes brīdī nav jābūt pilnībā samontētiem un gataviem ekspluatācijai. Konteineru montāžas darbus veiks Pasūtītājs. 

Pretendenta jautājums Nr.2:
Par ekvivalentām krāsām.
Tehniskajā specifikācijā konteineriem un vākiem noteikti konkrēti RAL krāsu kodi vai ekvivalenti:
RAL 6011 (tumši zaļa krāsa);
RAL 1018 (dzeltena krāsa);
RAL 7021 (melna krāsa).
Lūdzam precizēt, kādā apjomā Pasūtītājs pieļauj ekvivalentu krāsu piedāvāšanu un pēc kādiem kritērijiem tiks vērtēta to atbilstība. Vai par ekvivalentām tiks uzskatītas arī citas ražotāja standarta krāsas, kuras vizuāli un funkcionāli ir līdzvērtīgas tehniskajā specifikācijā norādītajiem RAL toņiem, taču neatbilst konkrētajam RAL kodam pilnībā?
Pasūtītāja atbilde:
Jā, Pasūtītājs pieļauj ekvivalentu krāsu toņu piedāvāšanu. Par ekvivalentu krāsas toni, tiks uzskatītas arī citas ražotāju piedāvātās krāsas, kuras vizuāli neatšķiras no tehniskajā specifikācijā norādītajiem RAL toņiem.  

DOKUMENTS PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU

